LĪGUMS Nr. FM VID 2023/137

**“Datortehnikas pēcgarantijas remonta nodrošināšana”**

|  |  |
| --- | --- |
| Rīgā | Dokumenta datums ir tāelektroniskās parakstīšanas datums |

**Valsts ieņēmumu dienests**, tā \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_ (turpmāk - PASŪTĪTĀJS), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_ (turpmāk – IZPILDĪTĀJS), no otras puses, abi kopā saukti arī kā “PUSES”, bet atsevišķi kā “PUSE”, pamatojoties uz iepirkuma “Datortehnikas pēcgarantijas remonta nodrošināšana”, iepirkuma identifikācijas Nr. FM VID 2023/137, rezultātiem, noslēdz šādu līgumu (turpmāk – LĪGUMS).

# 1. LĪGUMA PRIEKŠMETS

1.1. PASŪTĪTĀJS uzdod, bet IZPILDĪTĀJS apņemas nodrošināt LĪGUMA 1.pielikuma 1.punktā norādītās PASŪTĪTĀJA rīcībā esošās datortehnikas, kurai beigusies ražotāja garantija (turpmāk – Datortehnika), defektēšanu (diagnostiku) un remontu, tajā skaitā rezerves daļu piegādi un bojāto detaļu nomaiņu, kā arī pēcremonta garantiju un konsultācijas par Datortehnikas bojājumu novēršanai nepieciešamo rezerves daļu provizoriskajām izmaksām (turpmāk – Pakalpojums) saskaņā ar LĪGUMA un tā pielikumu noteikumiem.

1.2. IZPILDĪTĀJS sniedz Pakalpojumu Datortehnikas atrašanās vietā Talejas ielā 1, Rīgā. Ja Pakalpojumu nav iespējams sniegt Datortehnikas atrašanās vietā, IZPILDĪTĀJS nodrošina bojātās Datortehnikas transportēšanu uz remonta vietu un atpakaļ bez papildu samaksas. Šajā punktā minētā kārtība tiek piemērota arī trūkumu novēršanai Datortehnikas pēcremonta garantijas laikā. LĪGUMA izpildes laikā Datortehnikas atrašanās vieta var tikt mainīta.

# 2. LĪGUMA SUMMA UN NORĒĶINU KĀRTĪBA

# 2.1. LĪGUMA kopējā summa ir 9 999,00 EUR (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar spēkā esošo nodokļa likmi.

## 2.2. LĪGUMA 1.pielikuma 3.punktā noteiktajās cenās ir ietvertas visas izmaksas, kas saistītas ar Pakalpojuma nodrošināšanu (izņemot maksu par remontos izmantotajiem materiāliem un nomaināmām detaļām, par kuriem tiek maksāts saskaņā ar saskaņoto tāmi), transporta izdevumiem, pēcremonta garantijas nodrošināšanu, tajā skaitā bojājumu novēršanu pēcremonta garantijas laikā, konsultācijām, nodokļiem (izņemot PVN), nodevām, nepieciešamo atļauju saņemšanu no trešajām personām u.c. izmaksas, kas nepieciešamas LĪGUMA pilnīgai un kvalitatīvai izpildei.

2.3. PASŪTĪTĀJS saskaņā ar LĪGUMA 1.pielikuma 3.punktā noteiktajām cenām un saskaņā ar PASŪTĪTĀJA pilnvarotās personas, kas norādīta LĪGUMA 9.1.1.apakšpunktā, saskaņotu tāmi veic samaksu ar pārskaitījumu uz IZPILDĪTĀJA norēķinu kontu bankā:

2.3.1. ja PASŪTĪTĀJA pilnvarotā persona, pēc defektācijas akta saņemšanas ir norādījusi, ka Datortehnikas remontdarbi nav jāveic, samaksa par veiktajiem defektēšanas darbiem tiek veikta 30 (trīsdesmit) dienu laikā pēc rēķina saņemšanas. Rēķinā jābūt norādītai vismaz šādai informācijai: LĪGUMA numurs, PASŪTĪTĀJS, IZPILDĪTĀJS, darbu veids, apjoms un izpildes datums, Datortehnikas nosaukums (seriālais numurs), atrašanās vieta;

2.3.2. par kvalitatīvi veiktu defektēšanu un remontu, ja pēc veiktās defektēšanas tiek pieprasīts remonts, 30 (trīsdesmit) dienu laikā pēc attiecīgā remontdarbu nodošanas – pieņemšanas akta abpusējas parakstīšanas un rēķina saņemšanas.

2.4. Lai novērstu LĪGUMA pirmstermiņa izbeigšanu un LĪGUMA pienācīgas neizpildes risku, PUSĒM rakstiski savstarpēji vienojoties, LĪGUMA 1.pielikuma 3.punkta noteiktās cenas var tikt pārskatītas (palielinātas vai samazinātas) objektīvu apstākļu dēļ, bet ne ātrāk kā 1 (vienu) gadu no LĪGUMA spēkā stāšanās dienas.

2.5. PUSES vienojas, ka rēķini var tikt sagatavoti arī elektroniski un ir derīgi bez paraksta, ja tie sagatavoti atbilstoši Latvijas Republikā spēkā esošajos normatīvajos aktos noteiktajām prasībām. Ja rēķini tiek sagatavoti elektroniski, Izpildītājs tos nosūta uz PASŪTĪTĀJA elektroniskā pasta adresi – FP.lietvediba@vid.gov.lv pdf formātā. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto e-pasta adresi. Ja IZPILDĪTĀJS izvēlas e-rēķinus, tie ir sūtāmi uz eAdresi EINVOICE\_VID@90000069281. Ja IZPILDĪTĀJS iesniedz PASŪTĪTĀJAM elektronisko rēķinu, tam jāatbilst normatīvajos aktos noteiktajam formātam. PUSES vienojas, ka nodošanas – pieņemšanas akti var tikt sagatavoti arī elektroniski un tikt parakstīti ar drošu elektronisko parakstu.

2.6. Par samaksas brīdi uzskatāms naudas pārskaitīšanas datums no PASŪTĪTĀJA norēķinu konta.

2.7. LĪGUMA 2.pielikumā noteiktās cenas ir norādītas, paredzot prognozējamo cenu svārstību risku, un ir nemainīgas visā LĪGUMA darbības laikā. Samaksu PASŪTĪTĀJS veic saskaņā ar LĪGUMA 2.pielikumā noteiktajām cenām.

2.8. Ja piemēroto sankciju dēļ PASŪTĪTĀJAM nav tiesības veikt samaksu IZPILDĪTĀJAM par faktiski veikto un pieņemto darbu apjomu, PASŪTĪTĀJS atliek samaksas veikšanu un samaksai noteiktie termiņi tiek apturēti līdz brīdim, kad pret LĪGUMA 9.6.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

2.9. PASŪTĪTĀJAM nav pienākums izlietot visu LĪGUMA 2.1.apakšpunktā norādīto LĪGUMA summu, pasūtot Pakalpojumus LĪGUMA darbības laikā.

# 3. LĪGUMA DARBĪBAS TERMIŅŠ

## 3.1. LĪGUMS stājas spēkā ar pēdējā pievienotā droša elektroniskā paraksta un tā laika zīmoga datumu.

## 3.2. PASŪTĪTĀJS ir tiesīgs pasūtīt Pakalpojumu līdz brīdim, kamēr iestājas viens no šādiem nosacījumiem:

## 3.2.1. ir pagājuši 2 (divi) gadi no Līguma spēkā stāšanās dienas;

## 3.2.2. ir izlietota Līguma 2.1.apakšpunktā noteiktā Līguma kopējā summa.

## 3.3 LĪGUMS ir spēkā līdz PUŠU saistību pilnīgai izpildei.

## 3.4. PUSĒM ir tiesības izbeigt LĪGUMA darbību, 30 (trīsdesmit) dienas iepriekš rakstiski par to paziņojot otrai PUSEI.

3.5. PASŪTĪTĀJAM ir tiesības izbeigt LĪGUMA darbību vismaz 1 (vienu) darba dienu iepriekš rakstiski paziņojot par to IZPILDĪTĀJAM, ja atbilstoši Starptautisko un Latvijas Republikas nacionālo sankciju likumam LĪGUMA 9.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ LĪGUMU nav iespējams izpildīt vai LĪGUMA izpilde tiek būtiski kavēta.

3.6. LĪGUMA izbeigšanas gadījumā (izņemot 3.5.apakšpunktā noteikto gadījumu) IZPILDĪTĀJS saglabā pienākumu nodrošināt LĪGUMA 5.punktā noteikto garantijas saistību savlaicīgu un kvalitatīvu izpildi.

# 4. PUŠU SAISTĪBAS

## 4.1. IZPILDĪTĀJS apņemas:

## 4.1.1. nodrošināt Pakalpojumu sniegšanu saskaņā ar LĪGUMA un tā 2.pielikuma noteikumiem;

## 4.1.2. veikt garantijas ietvaros pieteikto bojājumu reģistrēšanu un novēršanu saskaņā ar LĪGUMA 2.pielikumā noteikto kārtību.

4.2. IZPILDĪTĀJS garantē sniegto Pakalpojumu atbilstību Datortehnikas ražotāju noteiktajiem tehniskajiem un kvalitātes standartiem.

## 4.3. PASŪTĪTĀJS apņemas:

## 4.3.1. savlaicīgi veikt samaksu LĪGUMA 2.3.apakšpunktā noteiktajā kārtībā;

**5. GARANTIJA**

5.1. IZPILDĪTĀJS nodrošina veiktajiem remontdarbiem 6 (sešu) mēnešu garantiju no attiecīgā remontdarbu nodošanas – pieņemšanas akta abpusējas parakstīšanas dienas. Remontdarbu ietvaros nomainītajām rezerves daļām tiek nodrošināta 3 (trīs) mēnešu garantija no attiecīgā remontdarbu nodošanas – pieņemšanas akta abpusējas parakstīšanas dienas.

5.2. Rezerves daļām, kurām attiecīgo iekārtu ražotājs ir noteicis lietošanas resursa daudzumu, piemēram, izejmateriāliem, barošanas elementiem (baterijas, akumulatori) periodiski maināmajām daļām, papīra padeves ruļļiem, šo resursu izsmelšana nav uzskatāma par garantijas gadījumu un rezerves daļas bez maksas netiek mainītas.

# 6. PUŠU ATBILDĪBA

## 6.1. Par LĪGUMA noteikumu neizpildi vai nepienācīgu izpildi PUSES ir atbildīgas LĪGUMĀ un Latvijas Republikā spēkā esošajos normatīvajos aktos noteiktajā kārtībā.

6.2. LĪGUMA 2.pielikuma 3.punktā noteiktā Datortehnikas defektēšanas termiņa neievērošanas gadījumā PASŪTĪTĀJS pieprasa no IZPILDĪTĀJA līgumsodu 10 EUR (desmit *euro*) apmērā par katru nokavēto PASŪTĪTĀJA darba dienu. Saskaņā ar šo LĪGUMA apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 200 EUR (divus simtus *euro*).

6.3. LĪGUMA 2.pielikuma 5.punktā noteiktā Datortehnikas remonta veikšanas termiņa neievērošanas gadījumā PASŪTĪTĀJS pieprasa no IZPILDĪTĀJA līgumsodu 10 EUR (desmit *euro*) apmērā par katru nokavēto PASŪTĪTĀJA darba dienu. Saskaņā ar šo LĪGUMA apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 200 EUR (divus simtus *euro*).

6.4. LĪGUMA 2.pielikuma 7.punktā noteiktā pēcremonta garantijas laika bojājumu novēršanas termiņa neievērošanas gadījumā PASŪTĪTĀJS pieprasa no IZPILDĪTĀJA līgumsodu 10 EUR (desmit *euro*) apmērā par katru nokavēto PASŪTĪTĀJA darba dienu. Saskaņā ar šo LĪGUMA apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 200 EUR (divus simtus *euro*).

6.5. Par LĪGUMA 7.1.apakšpunktā minētās informācijas izpaušanu PASŪTĪTĀJS pieprasa no IZPILDĪTĀJAlīgumsodu 500 EUR (pieci simti *euro*) apmērā par katru šādu gadījumu.

6.6. LĪGUMA 2.3.1. vai 2.3.2.apakšpunktā noteikto samaksas termiņu neievērošanas gadījumā IZPILDĪTĀJS pieprasa no PASŪTĪTĀJA līgumsodu 0,1 % (procenta vienas desmitās daļas) apmērā no termiņā nesamaksātās summas bez PVN par katru nokavējuma dienu. Saskaņā ar šo LĪGUMA apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no kopējās termiņā nesamaksātās summas bez PVN.

## 6.7. PUSĒM ir pienākums atlīdzināt otrai PUSEI nodarītos zaudējumus, ja tādi ir radušies PUSES darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.

## 6.8. Līgumsoda samaksa neatbrīvo PUSES no LĪGUMA saistību izpildes un zaudējumu atlīdzināšanas.

## 6.9. Par LĪGUMĀ noteikto nosacījumu pārkāpumu PASŪTĪTĀJS IZPILDĪTĀJAM aprēķina līgumsodu un izraksta rēķinu. PASŪTĪTĀJS, nosūtot rēķinu par līgumsoda piedziņu, piedāvā IZPILDĪTĀJAM 1 (viena) mēneša laikā sniegt atbildi par savu izvēli – līgumsodu ietvert nākamajā PASŪTĪTĀJA maksājamā summā (dzēst ieskaita veidā) vai nomaksāt to 1 (viena) mēneša laikā, ja līgumsoda apmērs nepārsniedz 1 000 EUR (vienu tūkstoti euro) bez PVN.

* 1. Ja IZPILDĪTĀJS izvēlas līgumsodu dzēst ieskaita veidā, tad IZPILDĪTĀJS, izrakstot nākamo rēķinu par sniegto Pakalpojumu, tajā norāda Pakalpojuma kopējo summu, ieturēto līgumsoda summu, norādot PASŪTĪTĀJA līgumsoda rēķinu un samazina summu apmaksai par ieturētā līgumsoda summu. Ja nākamā PASŪTĪTĀJA maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām PASŪTĪTĀJA maksājamām summām.

# 7. INFORMĀCIJAS NEIZPAUŽAMĪBA

7.1. IZPILDĪTĀJS apņemas visā LĪGUMA darbības laikā, kā arī pēc tam neizpaust trešajām personām LĪGUMA tekstu, kā arī sakarā ar LĪGUMA izpildi iegūto, tās rīcībā esošo tehnisko, finansiālo un citu informāciju par PASŪTĪTĀJU vai trešajām personām. Visa informācija, ko PASŪTĪTĀJS sniedz IZPILDĪTĀJAM LĪGUMA izpildes laikā, tiek uzskatīta par neizpaužamu un nevar tikt izpausta vai padarīta publiski pieejama bez PASŪTĪTĀJA rakstiskas piekrišanas.

7.2. LĪGUMA 7.1.apakšpunktā minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta PASŪTĪTĀJA administrācijas un grāmatvedības sagatavotos publiska rakstura pārskatos, atskaitēs u.tml.).

# 8. NEPĀRVARAMA VARA

## 8.1. LĪGUMĀ par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies PUSES vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. PUSES tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.

## 8.2. Par nepārvaramu varu netiek uzskatīti nomaināmo Datortehnikas rezerves daļu defekti vai to piegādes kavējumi, vai IZPILDĪTĀJA speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

## 8.3. PUSEI, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra PUSE rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

## 8.4. PUSES tiek atbrīvotas no atbildības saskaņā ar LĪGUMA 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no LĪGUMA 8.3.apakšpunktā minētā paziņojuma saņemšanas dienas, katrai PUSEI ir tiesības vienpusēji izbeigt LĪGUMU saistībā ar tā izpildīšanas neiespējamību.

## 8.5. Iestājoties nepārvaramas varas apstākļiem, LĪGUMS var tikt izbeigts nekavējoties, par to PUSĒM rakstiski vienojoties.

# 9. CITI NOTEIKUMI

## 9.1. PUSES vienojas par šādām PUŠU pilnvarotajām personām:

## 9.1.1. PASŪTĪTĀJA pilnvarotā persona, kura nosūtīs IZPILDĪTĀJAM Pakalpojuma pieteikumu un saskaņos remontdarbu tāmes – VID Informātikas pārvaldes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

9.1.2. PASŪTĪTĀJA pilnvarotā persona, kura parakstīs rēķinus, un LĪGUMA minētos aktus – VID Informātikas pārvaldes \_\_\_\_\_\_\_\_\_\_\_\_\_\_\_\_\_\_;

9.1.3. IZPILDĪTĀJA pilnvarotā persona: \_\_\_\_\_\_\_\_\_\_\_\_\_\_\_\_\_.

## 9.2. Kādam no LĪGUMA noteikumiem zaudējot spēku normatīvo aktu grozījumu gadījumā, LĪGUMS nezaudē spēku tā pārējos punktos, un šajā gadījumā PUŠU pienākums ir piemērot LĪGUMU atbilstoši spēkā esošajiem normatīvajiem aktiem.

## 9.3. Ja kādai no PUSĒM tiek mainīts juridiskais statuss, PUŠU amatpersonu paraksta tiesības, LĪGUMĀ minētie PUŠU rekvizīti, tālruņa numuri, adreses u.c., tad tā nekavējoties rakstiski paziņo par to otrai PUSEI. Ja PUSE neizpilda šī apakšpunkta noteikumus, uzskatāms, ka otra PUSE ir pilnībā izpildījusi savas saistības, lietojot LĪGUMĀ esošo informāciju par otru PUSI. Šajā apakšpunktā minētie nosacījumi attiecas arī uz LĪGUMĀ un tā pielikumos minētajiem PUŠU pārstāvjiem un to rekvizītiem. No PASŪTĪTĀJA puses paziņojumus par PASŪTĪTĀJA pilnvaroto un/vai atbildīgo personu nomaiņu ir tiesīgs parakstīt Valsts ieņēmumu dienesta ģenerāldirektora vietnieks, Informātikas pārvaldes direktors vai Valsts ieņēmumu dienesta Informātikas pārvaldes direktora vietnieks, Rīgas tehniskā atbalsta daļas direktors.

## 9.4. PUŠU reorganizācija nevar būt par pamatu LĪGUMA pārtraukšanai vai izbeigšanai. Gadījumā, ja kāda no PUSĒM tiek reorganizēta, LĪGUMS paliek spēkā un tā noteikumi ir saistoši PUŠU tiesību pārņēmējam.

## 9.5. Strīdus, kas var rasties LĪGUMA izpildes rezultātā vai sakarā ar LĪGUMU, PUSES risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.

## 9.6. IZPILDĪTĀJS 2 (divu) darba dienu laikā rakstveidā informē PASŪTĪTĀJU:

## 9.6.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja IZPILDĪTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);

## 9.6.2. ja mainās IZPILDĪTĀJA dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt IZPILDĪTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.

## 9.7. IZPILDĪTĀJS apliecina, ka LĪGUMA saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## 9.8. Visa PUŠU savstarpējā sarakste LĪGUMA priekšmeta sakarā, kā elektroniskā, tā izdrukas (papīra) formā nepieciešamības gadījumā var kalpot par pierādījumiem.

## 9.9. Par LĪGUMA grozījumiem un papildinājumiem, izņemot LĪGUMA 9.3.apakšpunktā noteikto, PUSES vienojas rakstiski. Rakstiskās vienošanās pievienojamas LĪGUMAM, un tās kļūst par LĪGUMA neatņemamām sastāvdaļām.

## 9.10. Neviena no PUSĒM nedrīkst nodot savas tiesības, kas saistītas ar LĪGUMU un izriet no tā, trešajai personai bez otras PUSES rakstiskas piekrišanas.

## 9.11. LĪGUMS ir sastādīts uz 6 (sešām) lappusēm. Tā neatņemama sastāvdaļa ir 1.pielikums uz 2 (divām) lappusēm un 2.pielikums uz 2 (divām) lappusēm. LĪGUMS un tā pielikumi sastādīti latviešu valodā elektroniska dokumenta veidā un parakstīti ar drošu elektronisko parakstu.

# 10. PUŠU REKVIZĪTI

|  |  |
| --- | --- |
| PASŪTĪTĀJS:**Valsts ieņēmumu dienests**Talejas iela 1, Rīga, LV-1978Vienotais reģ. Nr. 90000069281PVN maksātāja Nr. LV90000069281Tālr.: 67122689E-pasts: vid@vid.gov.lv eAdrese: \_DEFAULT@90000069281*Norēķinu rekvizīti:* Valsts kaseKods: TRELLV22Konta Nr.: LV26TREL2130056037000 | IZPILDĪTĀJS:**\_\_\_\_\_\_\_\_\_\_\_\_\_\_**Adrese:\_\_\_\_\_\_\_\_\_\_\_\_Vienotais reģ. Nr. \_\_\_\_\_\_\_\_\_\_\_\_\_\_\_\_\_PVN maksātāja Nr. \_\_\_\_\_\_\_\_\_\_\_\_\_\_Tālr.: \_\_\_\_\_\_\_\_\_\_\_\_\_E-pasts: \_\_\_\_\_\_\_\_\_\_\_\_\_eAdrese: *Norēķinu rekvizīti:*Banka:\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU

***1.pielikums***

*līgumam Nr. FM VID 2023/137*

*Dokumenta datums ir tā*

*elektroniskās parakstīšanas datums*

**Datortehnikas saraksts un Pakalpojumu cenas**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_ (turpmāk – PASŪTĪTĀJS), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_ (turpmāk – IZPILDĪTĀJS), no otras puses, abi kopā saukti arī kā “PUSES”, bet atsevišķi kā “PUSE”, vienojas par šādu Datortehnikas sarakstu, Datortehnikas ekspluatācijas vietu un Pakalpojumu cenām:

1. **Datortehnikas saraksts:**

| **Nr.****p.k.** | **Veids** | **Modelis** |
| --- | --- | --- |
| 1. | Portatīvais dators  | Dell Latitude 5490 |
| 2. | Portatīvais dators  | Lenovo ThinkPad X390 |
| 3. | Portatīvais dators  | Lenovo Yoga S740-14IIL |
| 4. | Portatīvais dators  | Lenovo ThinkPad T495 |
| 5. | Portatīvais dators  | DELL Latitude 5400 BTX Base |
| 6. | Portatīvais dators  | Dell Vostro 3491 |
| 7. | Portatīvais dators  | Acer TravelMate P414-51 |
| 8. | Portatīvais dators  | Acer TravelMate P214-53 |
| 9. | Portatīvais dators  | Dell Latitude 5410 |
| 10. | Portatīvais dators  | HP ProBook 650 G1 |
| 11. | Portatīvais dators  | HP EliteBook 840 G2 |
| 12. | Portatīvais dators  | HP EliteBook 840 G3 |
| 13. | Portatīvais dators  | HP ProBook 650 G2 |
| 14. | Portatīvais dators  | HP EliteBook 1040 G3 |
| 15. | Portatīvais dators | Dell Latitude 5480 |
| 16. | Portatīvais dators | HP ProBook 440 G5 |
| 17. | Portatīvais dators | DELL Vostro 5590 |
| 18. | Portatīvais dators | Lenovo ThinkPad L14 |
| 19. | Portatīvais dators | Lenovo ThinkPad P14S |
| 20. | Planšetdators  | MD540 mini (PL-194) |
| 21. | Planšetdators | iPad Retina (PL-226) |
| 22. | Planšetdators | TAG GD3030 |
| 23. | Planšetdators | Samsung Galaxy Tab S2 9.7 |
| 24. | Planšetdators | Apple Ipad Pro 9.7” |
| 25. | Planšetdators | Getac F110 G4tablet |
| 26. | Planšetdators | Samsung Galaxy Tab S6-Tablet-Android 9.0(pie) |
| 27. | Planšetdators | Samsung Galaxy Tab Active Pro 10.1 |
| 28. | Skeneris  | EPSON Perfection V19 |
| 29. | Skeneris  | Plustek Opticbook 4800 |
| 30. | Skeneris | Canon P-215II |
| 31. | Skeneris | Canon P-215 |
| 32. | Skeneris | Epson/Model:DS-7500 |
| 33. | Skeneris | AVision AV 186+ |
| 34. | Skeneris | AVision AV 188 |
| 35. | Printeris  | HP Color LJ Ent M553dn |
| 36. | Printeris  | Oki A3 C911dn |
| 37. | Printeris  | HP OfficeJet 200 Mobile |
| 38. | Ploteris  | EPSON SURECOLOR SC-T5200-PS |
| 39. | Daudzfunkcionālā iekārta | HP Officejet 150 Mobile AiO |
| 40. | Daudzfunkcionālā iekārta | HP LaserJet Enterprise MFP M631 |
| 41. | Projektors  | Epson EB-W04 |
| 42. | Projektors  | Epson EB-W28 |
| 43. | Projektors  | Canon LV-WX320 |
| 44. | Projektors  | Epson EB-685, ultra short focale |
| 45. | Projektors | Epson EB-535W |
| 46. | Projektors  | Epson LCD BT-EB-2155W+ELPAP10 |
| 47. | Projektors  | Epson Mini EF12 ar somu |

1. **Datortehnikas atrašanās vieta:**

|  |  |
| --- | --- |
| **Nr.****p.k.** | **Adrese** |
|  | Rīga, Talejas iela 1 |

1. **Pakalpojumu cenas:**

| **N.p.k.** | **Pakalpojums** | **Vienība** | **Cena EUR bez PVN** |
| --- | --- | --- | --- |
| 1. | Datortehnikas defektēšana  | 1 (viena) reize 1 (viena) datortehnikas vienība |  |
| 2. | Datortehnikas remonts\* | 1 (viena) reize 1 (viena) datortehnikas vienība |  |

\*Datortehnikas remonta detaļu izmaksas nav iekļautas datortehnikas remonta cenā, par tām tiek maksāts atsevišķi iepriekš saskaņojot remonta izmaksu tāmi.

**PUŠU paraksti:**

|  |  |  |
| --- | --- | --- |
| PASŪTĪTĀJS |  | IZPILDĪTĀJS |
| \_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU

***2.pielikums***

*līgumam Nr. FM VID 2023/137*

*Dokumenta datums ir tā*

*elektroniskās parakstīšanas datums*

**Pakalpojumu sniegšanas kārtība**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_ (turpmāk - PASŪTĪTĀJS), no vienas puses, un

**\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_ (turpmāk – IZPILDĪTĀJS), no otras puses, abi kopā saukti arī kā “PUSES”, bet atsevišķi kā “PUSE”, vienojas par šādu Datortehnikas defektu vai bojājumu pieteikšanas un novēršanas kārtību:

1. PASŪTĪTĀJA atbildīgajām personām – Informātikas pārvaldes Rīgas tehniskā atbalsta daļas Datortehnikas uzturēšanas nodaļas darbiniekiem – nepieciešamības gadījumā IZPILDĪTĀJS nodrošina pa e‑pastu vai tālruni bezmaksas konsultācijas par Datortehnikas bojājumu novēršanai nepieciešamo rezerves daļu provizoriskajām izmaksām.
2. LĪGUMA 9.1.1.apakšpunktā noteiktā PASŪTĪTĀJA pilnvarotā persona nosūta IZPILDĪTĀJAM uz elektroniskā pasta adresi: \_\_\_\_\_\_\_\_\_\_\_\_\_\_\_\_\_ pieteikumu par Datortehnikas defektācijas veikšanu. Pieteikumā norāda defektējamās Datortehnikas nosaukumu (veids, modelis), seriālo numuru un defekta vai bojājuma raksturojumu, atbildīgās personas, kura pieteica bojājumu, vārdu, uzvārdu, ieņemamo amatu, tālruņa numuru.
3. IZPILDĪTĀJS veic Datortehnikas defektēšanu 2 (divu) PASŪTĪTĀJA darba dienu laikā no attiecīgā pieteikuma nosūtīšanas dienas (laika posmā no plkst.8.30 līdz plkst.17.00), iesniedzot PASŪTĪTĀJA pilnvarotajai personai, kas norādīta LĪGUMA 9.1.1.apakšpunktā, defektācijas aktu, kurā norādīts bojātās Datortehnikas nosaukums (veids, modelis), seriālais numurs, bojājuma apraksts, neremontējamo (nomaināmo) detaļu saraksts, remontdarbi un remonta, detaļu un izejmateriālu izmaksu tāme (remonta izmaksas tāmē norāda saskaņā ar Līguma 1.pielikuma 3. punktā “Pakalpojuma cenas” norādīto remonta cenu).
4. Pēc defektācijas akta un remontdarbu tāmes saņemšanas PASŪTĪTĀJA pilnvarotā persona, kas norādīta LĪGUMA 9.1.1.apakšpunktā, saskaņo remontdarbu tāmi vai nosūta informāciju, ka Datortehnikas remonts nav jāveic. Datortehnikas remonts tiek veikts tikai pēc tam, kad LĪGUMA 9.1.1.apakšpunktā noteiktā PASŪTĪTĀJA pilnvarotā persona ir saskaņojusi remontdarbu izmaksu tāmi un nosūtījusi IZPILDĪTĀJAM pieprasījumu par remonta veikšanu.
5. IZPILDĪTĀJS veic Datortehnikas remontu 10 (desmit) PASŪTĪTĀJA darba dienu laikā (laika posmā no plkst. 8.30 līdz plkst. 17.00) no dienas, kad LĪGUMA 9.1.1.apakšpunktā noteiktā PASŪTĪTĀJA pilnvarotā persona ir saskaņojusi remontdarbu izmaksu tāmi un nosūtījusi IZPILDĪTĀJAM pieprasījumu par remonta veikšanu. Ja IZPILDĪTĀJA rīcībā nav remonta veikšanai nepieciešamās rezerves daļas, tad Datortehnikas remonta veikšanas laiks tiek pagarināts par laiku, kādā tiek saņemtas nepieciešamās rezerves daļas, bet ne ilgāk kā par 2 (diviem) mēnešiem no remonta veikšanas pieprasījuma nosūtīšanas dienas.
6. PASŪTĪTĀJA atbildīgās personas, kas norādīta šī pielikuma 1.punktā, par Datortehnikas pēcremonta garantijas laikā konstatētajiem bojājumiem paziņo IZPILDĪTĀJAM, nosūtot bojājuma pieteikumu uz elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_. Pieteikumā norāda bojātās Datortehnikas nosaukumu (veids, modelis), seriālo numuru, defekta vai bojājuma raksturojumu, atbildīgās personas, kura pieteica bojājumu, vārdu, uzvārdu, ieņemamo amatu, tālruņa numuru.
7. Pēcremonta garantijas laikā IZPILDĪTĀJS bez maksas novērš nekvalitatīvi veiktā remonta trūkumus un/vai nomaina nekvalitatīvās rezerves daļas 10 (desmit) PASŪTĪTĀJA darba dienu laikā (laika posmā no plkst. 8.30 līdz plkst. 17.00) no pēcremonta garantijas bojājumu pieteikuma nosūtīšanas dienas. Ja IZPILDĪTĀJA rīcībā nav rezerves daļas, kuras nepieciešams nomainīt, tad darbu veikšanas laiks tiek pagarināts par laiku, kādā tiek saņemtas nepieciešamās rezerves daļas, bet ne ilgāk kā par 2 (diviem) mēnešiem no pēcremonta garantijas laika bojājuma pieteikuma nosūtīšanas.
8. Šajā LĪGUMA pielikumā minēto pieteikumu nosūtīšanas laiks tiek fiksēts uz PASŪTĪTĀJA elektroniskā pasta servera izdrukas, kas nepieciešamības gadījumā katrai no PUSĒM var kalpot par pierādījumu par attiecīgā e-pasta nosūtīšanu un, pamatojoties uz kuru, var tikt piemērotas soda sankcijas attiecībā pret IZPILDĪTĀJU par noteikto termiņu neievērošanu.
9. Pēc Datortehnikas remonta veikšanas un/vai pēcremonta garantijas laikā konstatēto bojājumu novēršanas, un Datortehnikas uzstādīšanas tās ekspluatācijas vietā, ja tā uz remonta laiku tika pārvietota, PASŪTĪTĀJA pilnvarotā persona, kura noteikta LĪGUMA 9.1.2.apakšpunktā, paraksta remontdarbu nodošanas – pieņemšanas aktu. Nodošanas – pieņemšanas aktā jābūt norādītai vismaz šādai informācijai: LĪGUMA numurs, PASŪTĪTĀJS, IZPILDĪTĀJS, darbu izpildes datums, Datortehnikas nosaukums (veids, modelis), seriālais numurs, veiktie darbi, vai darbi ir/nav izpildīti LĪGUMĀ/tāmē norādītajos termiņos, darbu izpildes kavējums stundās/dienās un LĪGUMĀ paredzētais līgumsoda piemērošanas punkts, izmantotās rezerves daļas un to izmaksas, kopējā summa, kas PASŪTĪTĀJAM jāmaksā IZPILDĪTĀJAM.
10. Pieteikumi, kas iesniegti ārpus PASŪTĪTĀJA darba dienām vai darba dienās pirms plkst. 8.30 vai pēc plkst. 17.00, uzskatāmi par iesniegtiem nākamajā PASŪTĪTĀJA darba dienā plkst. 8.30.
11. Ja Datortehniku Pakalpojumu sniegšanai ir nepieciešams transportēt uz servisa centru, par Datortehnikas nodošanu Pakalpojumu sniegšanai un par Datortehnikas pieņemšanu pēc Pakalpojumu sniegšanas tiek parakstīts Datortehnikas nodošanas – pieņemšanas akts.
12. Datortehnikas remontdarbu un pēcremonta garantijas laikā IZPILDĪTĀJAM jāizmanto tikai ražotāja apstiprinātās rezerves daļas.
13. Datortehnikas remontdarbu un pēcremonta garantijas laikā IZPILDĪTĀJAM pilnībā jāatjauno Datortehnikas darbība.

**PUŠU paraksti**

|  |  |  |
| --- | --- | --- |
| PASŪTĪTĀJS |  | IZPILDĪTĀJS |
| \_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKIAR DROŠU ELEKTRONISKO PARAKSTU UN SATUR LAIKA ZĪMOGU